Estadio Cuauhtémoc

Estadio Cuauhtémoc er et fotballstadion i Puebla de Zaragoza i Mexico, ca. 110 kilometer øst for Mexico by. Det er hjemmebanen til Puebla FC, som er en av de eldste fotballklubbene i landet. Stadionet ble renovert og utvida i 2015, og har en tilskuerkapasitet på 51 726, noe som gjør det til det fjerde største fotballstadionet i Mexico. Under De olympiske sommerlekene i 1968 ble det spilt sju kamper i fotballturneringen her, og stadionet ble også benyttet under VM i fotball 1970 og i 1986. Blant annet bronsefinalen mellom Frankrike og Belgia i 1986 ble spilt her. Stadionet er oppkalt etter Cuauhtémoc, den siste stortaleren (tlatoani) i det aztekiske riket. Referanser Eksterne lenker (en) Estadio Cuauhtémoc – kategori av bilder, video eller lyd på Commons